**NOTĂ INFORMATIVĂ**

**la proiectul Hotărîrii Guvernului**

**”cu privire la modificarea unor hotărîrii de Guvern nr 802/2015”**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul Hotărîrii Guvernului *Cu privire la modificarea unor modificarea unor hotărîrii de Guvern nr 802/2015* este elaborat de Ministerul Educației și Cercetării. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul Hotărîrii Guvernului menționat supra a fost elaborat în contextul deficitului sporit de cadre didactice calificate în instituțiile de învățământ general și în scopul motivării și menținerii în sistem a cadrelor didactice debutante angajate prin repartizare.De asemenea, proiectul de hotărâre reprezintă una din acțiunile de bază ale ministerului care se înscriu în procesul de promovare a imaginii și statutului cadrului didactic, precum și de integrare profesională a cadrelor didactice debutante.Domeniul resurselor umane calificate din educație este unul prioritar la nivel național și este reflectat în documentele strategice ale Ministerul Educației și Cercetării.Diagnosticarea nevoilor actuale și de perspectivă de cadre didactice calificate în învățământul general relevă problema acută privind asigurarea instituțiilor de învățământ cu personal didactic, în special a celor din mediul rural. Conform informațiilor oferite de către organele locale de specialitate în domeniul învățământului, numărul posturilor didactice vacante în instituțiile de învățământ general din republică în ultimii ani este în creștere: în 2019 – 2174 de posturi didactice vacante, în 2020 - 2349, în 2021 – 1975, în 2022 - 2161. Cel mai mare număr de posturi didactice vacante pe perioadă nedeterminată, de la 14 ore/săptămână, se atestă în raioanele de centru ale republicii: Nisporeni (147), Ungheni (129), Hîncești (119), Ștefan Vodă (86), Ialoveni (75), Căușeni (71), de asemenea în mun. Chișinău (509).Cererea/necesarul de personal didactic din ultimii ani, în funcție de specialități, indică, o criză acută de educatori, conducători muzicali, profesori de matematică, limba și literatura română, fizică, educație fizică, matematică/fizică, limba franceză, chimie/biologie, etc.În prezent, indemnizația debursată în trei tranșe egale tinerilor specialiști nu este atractivă, deoarece nu le asigură adaptarea și soluționarea problemelor de cazare si/sau achitare a unei locuințe pentru debutanți. În acest context, considerăm oportun operarea de modificare în Regulamentul cu privire la modul de calcul, repartizare, utilizare şi evidenţă a transferurilor cu destinație specială pentru susținerea cadrelor didactice tinere, aprobat prin Hotărîrea Guvernului nr. 802/2015, potrivit căreia indemnizațiile unice acordate tinerilor specialiști angajați prin repartizare vor fi debursate într-o singură tranșă.Astfel, scopul proiectului Hotărârii Guvernului constă în asigurarea unui echilibru cantitativ și calitativ între oferta şi cererea de cadre didactice în învățământul general, astfel încât procesul de studii să fie asigurat cu cadre didactice calificate pe discipline de studiu, precum și stimularea menținerii tinerilor specialiști în sistem.  |
| **3. Descrierea gradului de compatibilitate pentru proiectele care au scop armonizarea legislației naționale cu legislația Uniunii Europene** |
| Proiectul hotărârii de Guvern nu conține norme privind armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul Hotărîrii Guvernului prevede ca absolvenții programelor de studii superioare și/sau a programelor de învățământ profesional tehnice postsecundare și postsecundar nonterțiare în domeniul „Științe ale educatei, angajați în instituții de învățământ prin repartizare, să beneficieze de debursarea integrală a indemnizației de 120 mii lei și, respectiv, 96 mii lei. Indemnizația urmează să fie achitată integral, la expirarea termenului de 6 luni efectiv lucrate în funcție didactică, conform repartizării. |
| **5. Fundamentarea economico-financiară** |
| Aspectul organizatoric: adoptarea proiectului în cauză nu implică crearea de noi structuri specializate pentru realizarea prevederilor acestuia.Aspectul financiar și economic: implementarea proiectului va necesita cheltuieli financiare suplimentare din bugetul de stat. Rezultatele analizelor privind angajarea tinerilor specialiști din domeniu au arătat că numărul mediu anual de absolvenți la specialitățile cu profil pedagogic, angajați în sistem, constituie circa 280 de persoane (2015 – 275; 2016 – 300; 2017 – 269; 2018 – 235; 2019 – 295; 2020 – 280, 2021 – 303, 2022 - 260)Astfel, numărul de absolvenți încadrați în instituțiile de învățământ general prin repartizare de către Minister constituie anual circa 300 de persoane. Costul estimativ implementării prezentului proiect pentru anul 2023 va constitui circa 77,200 mln.lei.Suma estimativă suplimentară a mijloacelor financiare necesare implementării proiectului în cauză pentru anul 2023, constituie, 40,5 mln. lei, or, suma de 36,7 mln. lei deja este bugetată în CBTM pentru anii 2023 -2025. Pentru anii 2024 și 2025 suma va constitui anual circa 36,048 mln.lei (anexa), sumă care se încadrează în limitele prevăzute pentru acest scop în Cadrul Bugetar pe termen Mediu. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu va necesita modificarea altor acte legislative sau normative. |
| **7. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul Hotărîrii Guvernului este plasat pe pagina web oficială a Ministerului Educației și Cercetării www.mec.gov.md, compartimentul Transparența decizională, precum și pe pagina web [www.particip.gov.md](http://www.particip.gov.md).  |
| **8. Constatările expertizei anticorupție** |
| Proiectul hotărârii de Guvern urmează a fi supus expertizei anticorupție. |
| **9. Constatările expertizei de compatibilitate cu legislația Uniunii Europene** |
| Proiectul hotărârii de Guvern nu conține norme privind armonizarea legislației naționale cu legislația Uniunii Europene.  |
| **10. Constatările expertizei juridice** |
| Proiectul hotărârii de Guvern urmează a fi supus expertizei juridice. |
| **11.Constatările altor expertize** |
| Proiectul nu conține prevederi de reglementare a activității de întreprinzător în contextul Legii nr. 235/2006 cu privire la principiile de bază de reglementare a activității de întreprinzător, astfel decăzînd necesitatea examinării acestuia de către Grupul de lucru pentru reglementarea activității de întreprinzător. De asemenea, proiectul nu cade sub incidența altor expertize necesare a fi efectuate în condițiile Legii nr.100/2017. |

**Ministru Anatolie TOPALĂ**

Ex. Ceban Eudochia, consultant

e-mail: eudochia.ceban@mec.gov.md